google/wiki40b huggingface dataset:
«Fridtjof Nansen» (1930)

Fiskerioppsyn

«Fridtjof Nansen» ble etter overlevering satt inn i fiskerioppsynet i Nord-Norge.

Nøytralitetsvernet i 1939-1940

«Fridtjof Nansen» gikk inn i sjøforsvarets Finnmarksavdeling den 4. desember 1939.

Felttoget i Norge i 1940

Ved krigsutbruddet den 9. april 1940 var fartøyet stasjonert i Øst-Finnmark, under 3. sjøforsvarsdistrikts Finnmarksavdeling. Fartøyet var her en del av Norges forsvar, inntil evakueringsordre for sjøforsvarets fartøyer ble gitt 7. juni samme år.
«Fridtjof Nansen» med sjef Fredrik Lie Vogt (født 30. november 1895) ble liggende i Tromsø for å transportere utenriksminister Halvdan Koht som ventet svar på regjeringens forslag til demarkasjonslinje i Narvik. Hun avgikk Tromsø klokken 15.00 den 8. juni for Storbritannia. Ombord var også blant andre kommanderende admiral Henry Diesen, hans datter Unni Diesen og Gerd Egede-Nissen.
12. juni kom «Fridtjof Nansen» frem til Tórshavn på Færøyene. Fartøyet gikk siden i konvoi sammen med flere norske trålere til Strobritannia og ankom Edinburgh den 18. juni 1940.
Den ble siden oppgradert i Storbritannia, og ble fra den 21. september 1940 stasjonert på Island.

Operasjoner under 2. verdenskrig (juli-november 1940)

«Fridtjof Nansen» gikk inn i sjøforsvarets Islandsavdeling, med kommandørkaptein Ernst Ullring som skipssjef. Fartøyet foretok derifra flere tokt til Grønland. Den 8. november 1940, da hun gikk på en umerket flud utenfor Eggøykalven på Jan Mayen og sank. Flua fikk senere navnet Nansenflua. Mannskapet på 68 ble senere hentet av «Honningsvåg».
Til tross for intensiv tjeneste under andre verdenskrig kom «Fridtjof Nansen»  kom aldri i direkte kamp med fiendtlige enheter.
Romersk religion (bok)

Romersk religion er en bok i Bokklubbens serie Verdens Hellige Skrifter, redigert av Sissel Undheim og utgitt i 2010. Boken inneholder korte tekstutdrag fra flere av romertidens forfattere som direkte eller indirekte belyser romersk religion. Hensikten med tekstutvalget er «å gi et inntrykk av de sentrale fortellingene om forholdet mellom guder og mennesker, og de ritene og institusjonene som bidro til å opprettholde og videreutvikle forståelsen av disse fortellingene»
De fleste tekstene stammer fra romerrikets «gullalder» under keiser Augustus (27 f.Kr.-14 e.Kr.), med forfattere som Horats, Vergil og Ovid, men utvalget spenner i tid fra Cato den eldre (234 f.Kr. - 149 f.Kr.) til bysantineren Zosimus av Konstantinopel (400-tallet).
Chesapeake Bay

Chesapeake Bay er ei bukt og USAs største estuar. Den ligger ved Atlanterhavet, omgitt av Virginia og Maryland. Chesapeake Bays nedbørfelt er på 166 534 km² og omfatter Washington, D.C. og deler av seks delstater: New York, Pennsylvania, Delaware, Maryland, Virginia og Vest-Virginia. Mer enn 150 elver renner ut i bukta.
Bukta er rundt 304 km lang, fra elva Susquehanna i nord til Atlanterhavet i sør. På det smaleste punktet, nær Annapolis i Maryland, er den 6,4 km bred, og på det videste punktet, nær munningen av elva Potomac, er den 48,3 km bred. Den totale kystlinjen i bukten er 18 804 km, og arealet av bukta og dens viktigste forgreninger er 11 600 km².
Bukta krysses på to steder. Nær Annapolis ligger Chesapeake Bay-brua, og lengst sør, nær munningen av bukta, ligger den 37 km lange Chesapeake Bay brutunnel.
Søbakken skole

Søbakken skole er en skole som ligger på nord-siden av Elverum kommune. Skolen ble bygget i 1977 og har ca. 510 elever.
Rektor for skolen er  Frode Skjæret.
VM i bandy for kvinner 2007

Bandy-VM 2007 for kvinner ble arrangert i Budapest i Ungarn mellom 11. og 17. februar. Det var det tredje verdensmesterskapet i bandy for kvinner. Sju lag deltok og først ble det spilt en enkeltserie der alle lagene møttes en gang. De fire beste lagene gikk videre til semifinale og de som kom på femte og sjetteplass spilte kamp om femteplassen. Sverige ble verdensmestere for tredje gang, sølv til Russland og Norge tok bronse.
Ah! my goddess

Oh My Goddess! (ああっ女神さまっ Aa Megami-sama, «Åh! Min gudinne!») er en japansk tegneserie, manga, som ble skrevet og illustrert av Kosuke Fujishima. Den startet som en avlegger av Fujishimas serie You're Under Arrest («Du er arrestert») og kom første gang ut den 25. september 1988 i heftet Afternoon hvor den fortsatt går. I henhold til midten av 2008 har de enkelte kapitlene blitt samlet og utgitt i 37 bind av forlaget Kodansha. Tegneserien sentrerer rundt forholdene mellom den nybakte studenten Keiichi Morisato og gudinnen Belldandy.
Etterhvert som tegneseriens popularitet økte ble det laget en tegnefilm, anime, på fem episoder basert på serien. Med dennes suksess ble det laget ytterligere to TV-serier og i tillegg en film som oppfølgere. På grunn av seriens lengde er det kun deler av handlingen som ble videreført.

Seriens univers

Universet i tegneserien og avleggerne av Oh My Goddess! er bygget meget løslig rundt en populærkulturell utgave av norrøn mytologi. Minst tre verdener blir fortalt; himmelen, helvete og jorden, men det har blitt uttrykt at mange andre verdener også eksisterer. Himmelen er riket til Herren og gudinnene, mens helvete tilhører Daimakaicho og demonene. Jorden er riket til menneskene, og inntil nylig, hovedsakelig ikke eksponert for hverken gudinner eller demoner da de kan skape ubalanse i verdens lykke. Virkeligheten er kontrollert av et enormt og komplekst datamaskinssystem kalt «Yggdrasil», navnet tatt fra livets tre i norrøn mytologi.

Hovedfigurer

Keiichi Morisato er en godlynt, men tafatt student uten kjæreste som ofte blir utsatt for sine eldre medstudenter på studenthjemmet og tvunget til å være den som må ta imot telefonbeskjeder og gjøre tilfeldig arbeid for de andre. En dag mens han er alene på studenthjemmet ringer han ved et tilfelle til «Gudinnenes tekniske support-telefon» og en vakker gudinne ved navn Belldandy materialiserer seg i rommet hans. Hun forteller at hennes kontor har mottatt forespørsel fra ham slik at hun kan innvilge ham et ønske. Skeptisk og tenker at noen driver gjøn med ham ønsker han at hun skal bli hos ham for alltid. Til hans overraskelse blir hans ønske innvilget. Den vakre Belldandy må leve sammen med ham, men da studenthjemmet er kun for mannlige medlemmer blir de begge tvunget ut.
De drar av sted på hans motorsykkel for å finne et annet sted å bo og søker ly for natten i et gammelt buddhistisk tempel. Om morgenen blir de ønsket velkommen av tempelets eneste beboer, en ung munk, som gir dem tillatelse til bli inntil de finner et bedre sted å bo. Han setter dem i arbeid med å drive vedlikehold på tempelet, men når han oppdager at Belldandy benytter sine gudinnekrefter for å redde Keiichi fra skade begynner han å bekymre seg for at hun kan være en demon eller trollkvinne. Han blir til slutt overbevist om Belldandys indre godhet når han er vitne til hennes omhyggelig arbeid for tempelet og hennes perfekte meditasjon. Når han beslutter å dra på en pilegrimsreise til India gir han paret tillatelse til å bli i tempelet så lenge som fortsetter å vedlikeholde det.
Norsk bistand til Øst-Timor

Olje og gass

Innen olje og gass er Norge den største bidragsyteren. Øst-Timor har relativt store olje- og gassreserver, men mangler infrastruktur og kompetanse. Norge har bidratt med rådgivning og ressurser for oppbygging av landets forvaltning av petroleumsressursene. Øst-Timors petroleumslov og petroleumsfond er bygd opp etter den norske modellen. LO-forbundet Industri Energi er aktiv bidragsyter til å bygge opp en fagforening for oljearbeidere i Øst-Timor og har dannet egen solidaritetsgruppe for Øst-Timor. Forbundet bidrar også til utdanning og kursing for oljearbeidere.

Energi

NVE og Olje- og energidepartementet har bidratt til utvikling av energisektoren i Øst-Timor også utover olje og gass. Norge ga i 2006 15 mill kr til utbygging av energinettet i landet. NVE har også bidratt mye med rådgivning og ressurser til utbygging av infrastruktur. NVE var en ledende bidragsyter til at Øst-Timors første vannkraftverk, Gariuai Minikraftverk, ble åpnet 18. november 2008. Kraftverket var en gave fra Norge, ble bygget under ledelse fra NVE, med lokal arbeidskraft. 1500 personer var involvert i byggingen og en 4 km transmisjonslinje på 20 KV fram til eksisterende lokalt nett var også inkludert i prosjektet.
Sale Swing Bridge

Sale Swing Bridge befinner seg på South Gippsland Highway 5 km fra byen Sale, Victoria i Australia. Den krysser Latrobe River der den møter Thomson River.
Broen er tegnet av John Grainger og bygget i 1883 av myndighetene i Victoria,. Den var den første svingbroen bygget i Victoria.  Dens smijernsstruktur, som er 45 meter lang, svinger rundt sylindriske stålsøyler. På det meste, ble broen åpnet opp til 20 ganger om dagen, slik at dampskipene kom seg fram mellom Sale og Melbourne.
Broen gjennomgikk en større restaurering fra slutten av 2003 til den ble avsluttet på begynnelsen av 2006.
Sale Swing Bridge ble brukt som en kulisse i 2007 for filmingen av filmen The Tender Hook fra 2008 med Hugo Weaving og Rose Byrne hovedrollene.
Kubikkdesimeter

Kubikkdesimeter er en avledet SI-enhet for måling av volum.
Symbolet for kubikkdesimeter er dm³.
En kubikkdesimeter er volumet av en kube hvor hver side er en desimeter (10 centimeter) lang.

Forholdet til liter

Ved innføringen av metersystemet i Frankrike i 1793 ble litre = 1 dm3 foreslått som volumenhet, men det viste seg å være vanskelig. En liter ble derfor definert som volumet av et kilogram rent vann ved 4°C. Senere ble det klart at dette var litt feil, og i 1901 ble én liter definert som volumet av ett kilo rent vann ved dets største tetthet og ved 1 atm trykk. I 1929 ble en liter satt til 1,000028 dm³, og i 1950 til 1,000028 dm<super>3</super> før en liter igjen ble definert som 1 kubikkdesimeter i 1960.
Kubikkdesimeter brukes lite. En liter, som i praksis er lik en kubikkdesimeter, brukes i stedet.
Greater Western Sydney

Greater Western Sydney, Western Sydney og Western Suburbs er generelle begreper som brukes til å beskrive den vestlige regionen av storbyområdet Sydney, Australia. Noen av de største definisjonene på området inkluderer de 14 kommunene dekket av New South Wales regjeringens Office of the Minister for Western Sydney og Greater Western Sydney Economic Development Board. Disse inkluderer Auburn, Bankstown, Baulkham Hills, Blacktown, Blue Mountains, Camden, Campbelltown, Fairfield, Hawkesbury, Holroyd, Liverpool, Parramatta, Penrith og Wollondilly. Begrepet "Western Sydney" har også blitt brukt om mindre områder, slik som dem dekket av det tidligere Western Sydney Area Health Service.

Geografi

Greater Western Sydney strekker seg over nærmere 9000 kvadratkilometer med bolig-, industri- og landbruksareal. Ved sitt østligste punkt er regionen bare 30 minutter unna Sydney sentrum (CBD) med bil og kan lett nåes fra Sydneys internasjonale goods- and transport terminaler, samt Sydneys flyplass Kingsford Smith International Airport.
Årstemperaturen i Greater Western Sydney er i snitt maksimum 23 grader celsius og minimum 12 grader.

Landemerker

Større turistattraksjoner i Western Sydney inkluderer Blue Mountains og Sydney Olympic Park. I Western Sydney Parklands, et stort parkområde som strekker seg gjennom mange kommuner i Western Sydney, ligger også mange attraksjoner slik som den tidligere fornøyelsesparken Wonderland Sydney (1985–2004), bilsportbanen Eastern Creek Raceway, Blacktown Olympic Park og Fairfield City Farm. Parramatta er også blitt et stort sentrum (og er også det geografiske sentrum) av Sydney og blir ofte referert til som byens andre CBD.
Commersondelfin

Beskrivelse

Commersondelfin blir omkring 1,3-1,5 meter lang og har et distinkt sort og hvitt mønster. En voksen 136 cm lang hunne som ble fanget utenfor det sørlige Patagonia veide 23 kg. Hodet, sveivene, bakre del av ryggen og ryggfinnen, samt halefinnen er sort, mens resten av kroppen er hvit. Hunner og hanner skilles enkelt fra hverandre gjennom forskjellen på den sorte mageflekken disse dyra har. Hannens flekk er dråpeformet, mens hunnens er mer rund i formen.

Utbredelse og habitat

Commersondelfin holder til i kalde havområder utenfor sørspissen av Sør-Amerika, Tierra del Fuego og Falklandsøyene, samt i kyststrøkene rundt Kerguelenøyene.

Atferd

Commersondelfiner er svært aktive dyr som ofte svømmer energisk i overflaten og gjerne hopper, spinner, vrir seg eller svæmmer på rygg. Den er også kjent for å surfe på baugbølgen til hurtige båter. Man vet imidlertid lite om levesettet til denne delfinen, som livnærer seg av fisk og blekksprut som den fanger langs kysten og et stykke ut på åpent hav.
Hennes melodi

Innspillingsfakta

Filmen ble spilt inn i 6. mars 1940 – 24. mai 1940 i AB Europa Studio i Sundbyberg (studioscener) samt i Stockholm og Ekebyhof i Ekerö (eksteriørscener).

Handling

Sonja Larsen er mannekeng i en motesalong. Én dag får hun i oppdrag å levere en aftenkjole til generalkonsul Lindenstjärnas datter Inga. Generalkonsulens bil henter Sonja. Den kolliderer med luksusbilen til Argentinas minister i Stockholm hvor kapellmesteren Curt Strange sitter. Han har blitt hentet for å spille på en mottakelse hos ministeren samme kveld. Sonja og Curt møtes. De blir umiddelbart forelsket i hverandre. Han tror at hun er generalkonsulens datter og hun tror at han er en velstående levemann. Bekjentskapet fortsetter uten at noen av dem våger å avsløre sannheten av redsel for å miste den andre. Når Curt oppsøker generalkonsulen for å be om datterens hånd, tror han at frieriet gjelder datteren Inga. Hun dukker imidlertid opp med sin «virkelige» forlovede.
The Skatalites

The Skatalites er et band fra Jamaica som spilte en stor rolle i å gjøre ska populært. Bestående av noen av de beste musikerne i Jamaica, spilte de i utgangspunktet mellom 1963 og 1965, men de spilte i ettertid inn mange av deres mest kjente sanger, inkludert «Guns of Navarone» samt å spille på plater av Prince Buster og mange andre artister fra Jamaica. De ble gjenforent i 1986 og har spilt sammen siden.
I 1964 var medlemmene Tommy McCook (døde i 1998), Rolando Alphonso (døde 1998), Lloyd Brevett, Lloyd Knibb, Lester Sterling, Don Drummond (døde i 1969), Jah Jerry Haynes (døde i 2007), Jackie Mittoo (døde i 1990), Johnny Moore, OD, Jackie Opel (døde i 1970), og Doreen Shaffer. I 2003 besto bandet av Lloyd Brevett, Lloyd Knibb, Doreen Shaffer, Lester Sterling, Cedric Brooks, Vin Gordon, Devon James, Ken Stewart og Kevin Batchelor.
Vælsvanna (Soknedalen)

Vælsvanna eller Vælsvatna i Soknedalen er to mindre innsjøer som ligger i Ringerike kommune, Buskerud. Vannene ligger nordøst av Jonskollen (529 moh.), sør i Strømsoddbygda (bomvei). Vælsvanna består av Øvre Vælsvannet og Nedre Vælsvannet. Man kan også ta seg til disse vannene fra Jonsrud nord for Veme i Soknedalen (bomvei) og fra Skollerud ved Hallingby i Ådal (bomvei).
Elva Væla dannes ved utløpet av Nedre Vælsvannet og renner sammen med Sogna ved Jonsrud.
HOPE worldwide

Norge

HOPE worldwide Norge ble etablert i 2012 og er tilknyttet HOPE worldwide, en verdensomspennende, internasjonal, veldedighetorganisasjon som leverer fellesskapsbaserte tjenester til fattige og trengende. HOPE worldwide ble grunnlagt i London i 1986, og ble utvidet til global skala året etter. I dag finnes organisasjonen på alle bebodde kontinenter og hjelper mer enn to millioner mennesker hvert år.

Organisering

HOPE worldwide Norge er tilknyttet HOPE worldwide. Organisasjonen har to lokallag, Oslo og Bergen. Ledelsen består av et styre med medlemmer fra lokallagene, hvorav en person også har rollen som daglig leder.
I Norge koordinerer HOPE worldwide Norge ulike frivillighetstjenester knyttet opp mot hjemløse, fremmedspråklige og eldre.
Globalt støtter HOPE worldwide Norge ulike prosjekter. Siden oppstarten i 2012 har hoveddelen av den økonomiske støtten gått til prosjekter knyttet opp mot barnehjemsbarn og eldre i Ukraina, drevet av søsterorganisasjonen HOPE worldwide Ukraina.

Finansiering

Finansieres via gaver og medlemskapsavgift. Alle gaver går direkte til prosjekter, mens medlemsavgiften går til drift, utvikling og mindre lokale prosjekter.
Tancred Ibsen jr.

Utdanning

Etter examen artium fra Oslo handelsgymnasium i 1939 ble han cand.oecon. i 1943 og cand.jur. i 1946.

Karriere

I 1945 jobbet han for Registreringsdirektoratet med registrering av bankinnskudd og verdipapirer i forbindelse med en sanering av pengevesenet. Året etter var han forflyttet til Kirkedepartementet. Fra 1947 jobbet han for Utenriksdepartementet (UD), stasjonert ved Kairolegasjonen som sekretær i 1948, visekonsul i New York i 1950, sekretær i UD fra 1952, og ambassaderåd ved Organisasjonen for økonomisk samarbeid og utvikling (OEEC) i Paris fra 1956. Fra 1960 var han medlem av sekretariatet til European Free Trade Association (EFTA), samtidig som han i 1960 ble utnevnt til byråsjef i UD. I 1962 ble han ambassaderåd ved delegasjonen til EF i Brussel, i 1963 Norges faste delegat i Genève, og efter å ha kommet tilbake til Norge i 1965, underdirektør i departementet. Han ble siden utnevnt til Norges ambassadør i Ungarn i 1968, Egypt i 1973, Kina i 1979, India i 1982 (med sideakkreditering til Maldivene, Nepal og Sri Lanka) og Hellas i 1986, og gikk av med pensjon 1989. Han ble utnevnt til kommandør av St. Olavs Orden i 1972.

Familie

Ibsen var sønn av regissøren Tancred Ibsen og skuespilleren Lillebil Ibsen, barnebarn av statsminister Sigurd Ibsen og oldebarn av både Henrik Ibsen og Bjørnstjerne Bjørnson. Han giftet seg i 1945 med Liv Ellinor Brandstrup (født 1922). Han og kona Ellinor var så sent som i 2006 tilbake ved legasjonen i Kairo for å overvære dronning Sonja avduke Nina Sundbyes byste av Henrik Ibsen.
Svømming under Panamerikanske leker 2015

Svømming under Panamerikanske leker 2015. Svømming var en av sportene under de Panamerikanske leker 2015 i Toronto i Canada. Svømmekonkurransene ble avviklet 14. til 18. juli 2015. Det var i trettifire øvelser, 17 for kvinner og 17 for menn. Trettisju nasjoner var representert med tilsammen 312 utøvere.
Kongevalget i 1534

Kongevalget i 1534 er betegnelsen på valget av Christian III som konge av Danmark og Norge. Valget fant sted den 4. juli 1534 og ble en skjebnesvanger begivenhet for landene. 
Christians protestantiske innstilling betød, at det var vanskelig å samle flertall for ham i riksrådet. De fleste adelsmenn og naturligvis bispene, så heller en katolsk konge på tronen, og foretrakk derfor Christians halvbror hertug Hans. 
Kongevalget foregikk i kirken i byen Rye på Jylland og den jyske adelen valgte prins Christian, sønn av kong Frederik I og hertug av Slesvig og Holsten, som konge. Dette førte til grevefeiden og senere også til gjennomføringen av reformasjonen i Danmark og Norge. 
Møtet fant sted i Sankt Sørens kirke i Gammel Rye etter initiativ av blant andre rikshovmester Mogens Gøye og til stede var åtte jyske medlemmer av riksrådet og fire jyske biskoper. Flere andre adelsmenn hadde også møtt opp, men de måtte vente på utsiden av kirken. 
Christian aksepterte valget og ble senere hyllet på et møte i Horsens den 18. august. Her erklærte han at han ville underskrive en håndfestning og at denne skulle inneholde en nyordning av kirken; dvs. gjennomføring av reformasjonen.
Fra Norges side ble valget sett på nærmest som et kupp ettersom landet ble avskaffet som eget rike og ansett som en dansk landsdel, noe som i realiteten innebar at Norge kort tid etter ble et lydrike.
Rosendal

Stedet

Geografisk ligger Rosendal i utgangen av Hardangerfjorden og mellom fjellene Skålafjell, Melderskin og Malmangernuten. Fra Rosendal er det tilgang til Myrdal med det fiskerike Myrdalsvatnet i enden.
Man kan enkelt kjøre fra Rosendal til Odda gjennom Folgefonntunnelen, som åpnet 15. juni 2001. Folgefonntunnelen er den eneste fastlandsforbindelsen ut av kommunen fra Rosendal. Man kan også komme til Rosendal via ferjesambandene Gjermundshavn-Årsnes, Skjersholmane-Ranavik, Utbjoa-Sydnes eller Skånevik-Utåker.

Severdigheter og fritidsaktiviteter

I Rosendal ligger også den største turistattraksjonen i kommunen, Baroniet Rosendal, et museum som kaster lys over unionstiden med Danmark. Kvinnherad kirke i Rosendal er en steinkirke fra cirka 1250. Det finnes også et skipsbyggingsmuseum i bygden. Hvert år arrangeres også festivaler som Rosendal Musikkfestival, Rosendal Mat & Kunstfestival m.fl.
I Rosendal Hamn er det plass til opptil 100 gjestebåter - med vann, strøm, internett og servicebygg m.m. I Skålafjæra (på kaikanten i sentrum) det tilrettelagt plass for bobiler, med tømmeanlegg. Rosendal har egen kulturkalender på sitt eget nettsted.
Rosendal har en nybygget ridehall for interesserte. Det er rundt 30 – 35 hester i Rosendal, aller flest er det av Norsk fjordhest, Norges nasjonalhesterase. I Steinparken et steinkast fra kommunehuset kan man oppleve et utdrag av Folgefonnhalvøyas mangfoldige stein- og bergtyper. Her ligger også den nyrestaurerte Vangsaga. I Rosendal ligger også Folgefonna nasjonalparksenter. 
Rosendal er sammen med Husnes Kvinnherad kommunes tusenårssted. Tusenårsstedet i Rosendal er markert med en skulptur på Bankplassen.
Kortrijk Brass Band

Kortrijk Brass Band er et brassband med base i Kortrijk, Belgia.
Brassbandet ble etablert 27. august 1976. Korpset har representert Belgia noen ganger i europamesterskapet for brassband.
Adriano Banchieri

Liv

Banchieri gikk inn i benediktinerordenen i 1587 og endret fornavnet til Adriano. Munkeløftet avla han i 1590. En av lærerne ved klostret, organisten og komponisten Gioseffo Guami, fikk stor innvirkning på Banchieris stil.
Fra 1592 fungerte Banchieri som organist i flere benediktinerklostre, blant annet i Lucca og Siena, og fra 1594 i  S. Michele in Bosco ved Bologna. Etter opphold i Venezia og Verona, vendte han i 1609 tilbake til S. Michele.

Virke

I flere utgaver fra 1605 (trykt opp igjen minst seks ganger før 1638), gav Banchieri ut en rekke orgelverk kalt l'Organo suonarino.
Den siste utgivelsen til Banchieri var Trattenimenti da villa fra 1630.
I 1615 grunnla Banchieri Accademia de Floridi i Bologna, den umiddelbare forløperen for Accademia Filarmonica di Bologna.
Banchieri regnes som en av de viktigste musikkteoretikerne på 1600-tallet. Han var svært åpen for nyvinninger: han var den første som brukte betegnelsene «piano» (p) og «forte» (f) og partituret til Concerti ecclesiastici (1595) er det eldste kjente med taktstreker. Banchieri var i det hele en foregangsmann når det gjaldt nøyaktighet i foredragsanvisningene til interpretene og styrket med det komponistenes rolle. Dessuten var han av de aller første som dirigerte med taktstokk.
Til tross for sin framskrittsvennlighet mislikte Banchieri den nyskapende harmonikken til monodistene, og gav i verket Moderna Practica Musicale (1613) kraftig uttrykk for sitt syn. Likevel systematiserte han bruken av notasjonsteknikken besifret bass som komponistene av monodisk musikk brukte til å notere generalbass-stemmen.
Verdenscupen i skihopping

Liste over mestvinnende i enkeltrenn

Sist oppdatert: 24. november 2018. Aktive utøvere i uthevet skrift.

Kvinner

Kontinentalcupen for kvinner startet opp sesongen 2004/05, og kan til og med sesongen 2010/11 sammenlignes med senere års verdenscup, fordi kontinentalcupen var den sesonglange sammenlagtturneringen der alle de beste kvinnene deltok. Da kvinnenes verdenscup tok til i 2011/12, ble kontinentalcupen kvinnenes internasjonale nivå 2, på linje med mennenes kontinentalcup.
Til og med sesongen 2007/08 omfattet kontinentalcupen både sommerrenn (på plast) og vinterrenn (på snø). Fra og med sommeren 2008 ble det arrangert separat sommer-kontinentalcup. For årene 2008–2011 er kun vinter-kontinentalcupen tatt med her.

Prispenger

Fra sesongen 2014/15 ble prispengene doblet fra tidligere år for topp-3. De totale prispengene for menn ble økt fra 71 800 CHF til 95 800. De totale prispengene for kvinnene er 17 040 CHF og 70 000 CHF for begge lagkonkurransene.